צ'זרה פראנדלי

צ'זרה קלאודיו פראנדלי (באיטלקית: Cesare Claudio Prandelli; נולד ב-19 באוגוסט 1957 באורזינובי, איטליה) הוא כדורגלן עבר איטלקי ומאמן. כיהן בעבר כמאמנה של נבחרת איטליה.

קריירה 
כשחקן פעיל, שיחק במועדוני הכדורגל קרמונזה (בשנים 1974–1978), אטאלנטה (בשנים 1978–1979 ולאחר מכן שוב בשנים 1985–1990) ויובנטוס (בשנים 1979–1985). פראנדלי שיחק בעמדת הקשר.

את קריירת האימון שלו החל פראנדלי בקבוצת הנוער של אטלנטה ב-1990 ואימן אותה במשך שבע שנים. לאחר מכן אימן במועדונים כמו לצ'ה, ורונה, ונציה ופארמה. ב-2004 מונה למאמנה של רומא, אך עזב את הקבוצה באותה שנה עקב החמרת מצבה הבריאותי של אשתו.
ב-2005 מונה למאמנה של פיורנטינה ואימן אותה במשך חמש שנים. בתחילת 2009, קיבל את פרס 'אוסקר דל-קאלצ'ו' על בחירתו למאמן השנה בליגה בעונת 2007/2008.

ב-30 במאי 2010, התאחדות הכדורגל האיטלקית הודיעה כי פראנדלי יהיה מאמנה של ה'אזורי', נבחרת איטליה בכדורגל, אחרי מונדיאל 2010. תחת הדרכתו הגיעה איטליה לגמר יורו 2012 ולמונדיאל 2014, שם הודחה בשלב הבתים. פראנדלי התפטר מאימון הנבחרת מספר שעות לאחר ההדחה. ב-5 ביולי מונה למאמן גלאטסראיי הטורקית. ב-27 בנובמבר 2014 פוטר בשל חוסר הצלחתו בקבוצה. ב-28 בספטמבר 2016 מונה למאמן ולנסיה. ב-30 בדצמבר התפטר מתפקידו לאחר עשרה משחקים. ב-25 במאי 2017 מונה למאמן א-נאסר. ב-21 בינואר 2018 פוטר מתפקידו. ב-9 בנובמבר 2020 חזר פרנדאלי לאימון פיורנטינה. ב-23 במרץ 2021 התפטר מאימון הקבוצה.

קישורים חיצוניים

 סטטיסטיקה על תקופתו כשחקן ביובנטוס, באתר myjuve

הערות שוליים

קשרי כדורגל איטלקים
כדורגלנים איטלקים
כדורגלני קרמונזה
כדורגלני אטאלנטה
כדורגלני יובנטוס
מאמני כדורגל איטלקים
מאמני נבחרת איטליה בכדורגל
מאמני הלאס ורונה
מאמני ונציה
מאמני פארמה
מאמני פיורנטינה
מאמני רומא
מאמני גלאטסראיי
מאמני ולנסיה
מאמני לצ'ה
איטלקים שנולדו ב-1957